laion/Wikipedia-Exotic huggingface dataset:
טוקיו וייס

טוקיו וייס רשמית טוקיו וייס: כתב אמריקני על אלימות משטרתית ביפן (באנגלית: Tokyo Vice: An American Reporter on the Police Beat in Japan) הוא ספר זיכרונות משנת 2009 מאת ג'ייק אדלשטיין על שנותיו בטוקיו בתור הכתב הלא-יפני הראשון שעבד באחד העיתונים הגדולים ביפן, "יומיאורי שימבון". לאחר שניסה ולא הצליח לפרסם את הספר ביפן, הספר יצא בהוצאת Random House ו-Pantheon Books. אדלשטיין כתב בשנת 2013 כי: "הספר מתורגם ליפנית אך אף מו"ל לא יגע בו. זה דורך על בהונות רבות מדי." כלומר, הספר חושף שחיתות רבה במדינה. אוגוסט 2013 הוכרז על עיבוד קולנועי לספר הזכרונות. אדלשטיין כתב את התסריט יחד עם התסריטאי האמריקאי ג'.ט. רוג'רס כאשר רוג'רס כתב אז את התסריט. אנתוני מנדלר הוכרז כבמאי הסרט, כאשר ג'ון לשר ואדם קאסן משמשים כמפיקים, ובין ג'קופי משמש כמפיק בכיר. צילומי הסרט תוכננו להתחיל בטוקיו באמצע 2015, כאשר דניאל רדקליף נשכר לגלם את אדלשטיין. עם זאת, ההפקה מעולם לא החלה והפרויקט נזנח עד ההכרזה על הפקת גרסת הטלוויזיה משנת 2019. ביוני 2019 הוכרז על עיבוד טלוויזיוני לספר הזכרונות. אנסל אלגורט מגלם את ג'ייק אדלשטיין, עיתונאי אמריקני שמנסה להיטמע בסגל המשטרה של טוקיו כדי לחשוף שחיתויות. בסדרה מככב גם קן ואטאנבה עם התסריטאי עטור הפרסים ג'יי. ט. רוג'רס, עם חברת Endeavor Content כחברה מפיקה. באוקטובר 2019 הוכרז כי מייקל מאן יביים את פרק הפיילוט וכן ישמש כמפיק בכיר. ג'ון לשר, אמילי גרסון סיינס ודסטין דניאל קרטון ישמשו גם כמפיקים בפועל, לצד ג'יי.ט. רוג'רס, מאן, אלגורט ווטאנאבה. עשרת פרקי הסדרה יועלו במלואם בפלטפורמת הסטרימינג של וורנר מדיה, HBO Max. טוקיו וייס באתר הוצאת Random House Adelstein, Jake (13 באוקטובר 2009). Tokyo Vice: An American Reporter on the Police Beat in Japan. Pantheon Books. ISBN 978-0-307-37879-8. {{cite book}}: (עזרה) "The Rumpus Interview With Jake Adelstein – The Rumpus.net". The Rumpus.net. Schreiber, Mark Classic tales of newsprint noir October 18, 2009 Japan Times Retrieved January 31, 2016 Tokyo Vice Japan Subculture Retrieved January 31, 2016 Dave McNary, AFM: Daniel Radcliffe’s ‘Tokyo Vice’ Shooting in Mid-2014, Variety, ‏Nov 5, 2013 Pamela McClintock. "AFM: Daniel Radcliffe to Star in Japanese Underworld Thriller 'Tokyo Vice'". The Hollywood Reporter. Empireoneline.com Gavin J. Blair. "Daniel Radcliffe to Play American Crime Reporter in 'Tokyo Vice'". The Hollywood Reporter. "Casting Net: Daniel Radcliffe to play American reporter in 'Tokyo Vice'; Plus Reese Witherspoon, more". Entertainment Weekly's EW.com. "'Harry Potter' star to feature in 'Tokyo Vice' yakuza thriller - The Japan Times". The Japan Times. https://variety.com/2019/tv/news/ansel-elgort-tokyo-vice-warnermedia-streaming-service-1203235293 https://deadline.com/2019/06/warnermedia-streamer-orders-tokyo-vice-drama-series-ansel-elgort-endeavor-content-1202628306 https://variety.com/2019/tv/news/ken-watanabe-ansel-elgort-tokyo-vice-hbo-max-1203334132/ https://deadline.com/2019/10/michael-mann-direct-pilot-tokyo-vice-ansel-elgort-ken-watanabe-hbo-max-1202766347/
AGM-88 הארם

AGM-88 הארם (AGM-88 HARM), (קיצור של High-Speed Anti-radiation Missile, מאנגלית: טיל מהיר נגד קרינה), הוא טיל נגד קרינה שתוכנן להתביית על מכ"מי בקרת אש של מערכות נ"מ. הטיל פותח על ידי חברת טקסס אינסטרומנטס כמחליף לטיל ה-AGM-78 סטנדרד ארם. ייצור הטיל עבר בהמשך לחברת ריית'יאון לאחר שרכשה את טקסס אינסטרומנטס. ההארם יכול לגלות, לתקוף ולהשמיד אנטנת מכ"ם או משדר עם התערבות מינימלית של איש צוות אוויר. מנוע דלק מוצק מניע את הטיל במהירות מאך 2 מבלי ליצור עשן. תכונות אלו מקשות על גילוי שיגור של הטיל בזמן, ובכך מגדילות את הסיכוי לפגיעה במכ"ם האויב. טיל ההארם אושר לייצור מלא במרץ 1983 ונכנס לשירות בשלהי 1985. הדגם החדיש ביותר הוא AGM-88E הנקרא בקיצור גם (AARGM), קיצור של טיל מונחה מתקדם נגד קרינה. הטיל הוא מיזם משותף של משרד ההגנה האיטלקי ושל משרד ההגנה האמריקאי. ה-AARGM יכלול את שיפורי התוכנה המתקדמים ביותר, יכולות משופרות להתמודדות נגד מכ"מים ומערכת הנחיה של מכ"ם פאסיבי ומכ"ם מילימטרי אקטיבי. הטיל נכנס לשירות בשנת 2010. נשק מונחה ויילד ויזל SkySniper מדיה וקבצים בנושא AGM-88 הארם בוויקישיתוף ניצן סדן, הטיל הסודי שמשנה את חוקי המלחמה באוקראינה, באתר כלכליסט, 10 בספטמבר 2022 AGM-88 הארם, באתר אנציקלופדיה בריטניקה (באנגלית)
Songs in A Minor

Songs in A Minor הוא אלבום הבכורה של הזמרת-יוצרת האמריקאית אלישה קיז. האלבום יצא לאור ב-5 ביוני 2001, על ידי חברת תקליטים ג'יי רקורדס. מתוך האלבום יצא לאור הסינגל "Fallin'" שהיה ללהיט בינלאומי. עם יציאתו נכנס האלבום אל המקום הראשון במצעד הבילבורד 200. האלבום הופק על ידי מפיקים שונים כדוגמת מירי בן-ארי, ג'רמיין דופרי ואלישה קיז. ב-7 בנובמבר 2003, העניק איגוד תעשיית ההקלטות האמריקאי את תואר הפלטינה המשושת לאלבום, על מכירות של למעלה משישה מיליון עותקים במדינה. מכירות האלבום באירופה עומדות על למעלה משלושה מיליון עותקים, מה שהופך אותו לאחד מן אלבומי הבכורה הנמכרים ביותר באירופה בכל הזמנים. מגזין התרבות רולינג סטון דירג את האלבום הבכורה זה ברשימתם "100 האלבומי הבכורה הטובים ביותר בכל הזמנים" במקום ה-46. בשנת 2019, מגזין הגרדיאן דירג את האלבום במקום ה-66 ברשימת "100 האלבומים הטובים ביותר של המאה ה-21". מידע על האלבום Songs in A Minor באתר MusicBrainz מידע על האלבום Songs in A Minor באתר AllMusic האלבום Songs in A Minor באתר Discogs האלבום Songs in A Minor באתר ספוטיפיי האלבום Songs in A Minor באתר יוטיוב Alicia Keys Chart History, Billboard Songs in A Minor - Alicia Keys | Songs, Reviews, Credits, AllMusic (באנגלית) Gold & Platinum, RIAA (באנגלית) IFPI Platinum Europe Awards - 2004, web.archive.org, ‏2013-10-19 David Browne,Jon Dolan,Jon Freeman,Will Hermes,Christian Hoard,Julyssa Lopez,Mosi Reeves,Jody Rosen,Rob Sheffield,Noah Shachtman, David Browne, Jon Dolan, Jon Freeman, Will Hermes, 100 Best Debut Albums of All Time, Rolling Stone, ‏2022-07-01 (באנגלית אמריקאית) The 100 best albums of the 21st century | Music | The Guardian, web.archive.org, ‏2019-09-13
Remixed

Remixed הוא אלבום הרמיקס הראשון של הזמרת-יוצרת האמריקאית אלישה קיז. האלבום יצא לאור ב-12 באוגוסט 2008, על ידי חברת תקליטים ג'יי רקורדס. אלבום הרמיקס הצליח להגיע בשיאו אל המקום ה-177 במצעד האלבומים שביפן. בסמוך לצאתו, עלה האלבום לרשת הזרמת המדיה ספוטיפיי. מידע על האלבום Remixed באתר MusicBrainz מידע על האלבום Remixed באתר AllMusic האלבום Remixed באתר ספוטיפיי האלבום Remixed באתר אפל מיוזיק האלבום Remixed באתר טיידל האלבום Remixed באתר יוטיוב 2008年07月28日～2008年08月03日 オリコン週間 アルバムランキング, ORICON NEWS Remixed, נבדק ב-2020-01-26
משאל העם על חוקת רוסיה (1993)

משאל העם על החוקה נערך ברוסיה ב-12 בדצמבר 1993. החוקה החדשה אושרה על ידי 58.4% מהמצביעים ונכנסה לתוקף ב-25 בדצמבר אותה שנה. מאז 1992 טען הנשיא בוריס ילצין כי חוקת 1978 מיושנת ויש צורך להחליפה. הוא קרא לחוקה חדשה שתעניק סמכויות נוספות לנשיא. עם זאת, שתי טיוטות מתחרות לחוקה חדשה נערכו על ידי הממשלה וקונגרס צירי העם. כישלונם של שתי הקבוצות להגיע לפשרה הוביל לכך שילצין מוסס את הקונגרס בספטמבר 1993, בצעד שהוביל למשבר חוקתי. ילצין קרא אז לאספה חוקתית שהביעה אהדה לדעותיו. לאחר מכן ניסחה האספה חוקה שקבעה נשיאות חזקה ובעלת סמכויות מורחבות ופורסמה ב-11 בנובמבר 1993. משאל זה נקרא באופן רשמי "הצבעה עממית" (всенародное голосование) במסמכים ולא משאל עם. שיעור ההצבעה דווח רשמית על 54.4%, מעל סף 50% הדרוש לאימות משאל העם. עם זאת, נותרו ספקות בנוגע לדיוק של נתון המשתתפים. משאל העם על התיקונים לחוקת רוסיה (2020) The Constitution and Government Structure Country Studies Richard Sakwa (2008) Russian politics and society Taylor & Francis, p64 Nohlen & Stöver, p1648
מנת יתר

ברפואה, מנת יתר היא צריכת כמות מוגזמת של תרופה או סם. מצב כזה מתרחש כאשר חומר כימי (למשל סם) מוכנס לגוף בכמות או בריכוז גדולים מספיק כדי לפגוע בחילוף החומרים של אורגניזם חי, מה שגורם למחלה או למוות. מנת יתר נלקחת לעיתים עקב טעות או תקלה, ולעיתים לשם התאבדות. אפשר לטפל במנת יתר של כדורים על ידי שטיפת קיבה. כל אדם מגיב אחרת למנת יתר והדבר תלוי במספר גורמים: סוג החומר, כמות, דרך הצריכה, המצב הבריאותי וגילו של אותו אדם. סוגי חומרים שיכולים לגרום למנת יתר הם: כוהל, תרופות מרשם, תרופות ללא מרשם, סמים בלתי חוקיים ולעיתים אף חלק מתרופות צמחיות. מנת יתר גורמת לנזק חמור במנגנוני הפיקוח של המוח ומובילה לקריסה מוחלטת של מערכת העצבים. במצב כזה לחץ הדם יורד, מה שגורם לפעילות מואצת של הלב כדי להעביר את מחזור הדם, הריאות מתמלאות בנוזלים ואם האדם לא יקבל טיפול מהיר ומיידי הוא ימות. לא כל מנות היתר הן קטלניות או מסכנות חיים, אבל אם יש חשד לכך, זה מצב חירום רפואי הדורש טיפול רפואי מיידי. יש מגוון תסמינים למנת יתר מסמים, בהתאם לסוג החומר. סימנים לזיהוי מנת יתר מסמים או ממשככי כאבים הם: חוסר תגובה לסביבה, נשימה איטית או הפסקת נשימה, אובדן הכרה, נחירות, שפתיים וקצות אצבעות כחולות או אפורות, ידיים או רגליים רפויות ואישונים מוקטנים. סימנים לזיהוי מנת יתר מאלכוהול הם: בלבול, ירידה בקואורדינציה, הקאות, פרכוסים, נשימה בלתי סדירה, נשימה איטית, חיוורון, חום גוף נמוך ואובדן הכרה. כדי להפחית את הסיכון למנת יתר חשוב לאדם לוודא שהוא בקיא בתרופות שאותן הוא נוטל, להתייעץ עם רופא או רוקח, לאחסן את התרופות בצורה נכונה ולהכיר את ההגבלות בנטילתן. מדיה וקבצים בנושא מנת יתר בוויקישיתוף מנה מיותרת! - מתוך עלון המידע והמחקר, באתר משרד הבריאות. כ-2,500 מכורים לסמים בישראל נמצאים בסכנה מיידית למוות ממנת יתר, איגוד רופאי בריאות הציבור בישראל. Department of Health & Human Services, Drug overdose, www.betterhealth.vic.gov.au הרואין : החומר, מנגנוני פעולה והשפעות, באתר הספרייה הווירטואלית של מטח מוות ממנת יתר של סמים ואלכוהול, באתר משרד הבריאות, ‏23 באוגוסט 2021 Healthdirect Australia, Accidental overdose of medicine, www.healthdirect.gov.au, ‏2023-02-14
יוסף סגל (רב)

הרב יוסף הלוי סגל (תרנ"ד, 1894 בערך – א' באייר תשל"ד, 1974) היה רב בליטא ולאחר עלותו לארץ ישראל שימש רבה הראשון של נס ציונה. נולד בליטא, בנו של חיים נתן סגל. למד בישיבת טלז והיה מתלמידי רבי אליעזר גורדון, וכן למד בישיבת וולוז'ין והיה מתלמידי הרב רפאל שפירא. עמד בקשרי מכתבים עם רבי יוסף רוזין, ה"רוג'צובר". נשא את מרים, בת הרב יעקב משה ספיר, אב בית דין סאראטוב. לאחר נישואיו שימש כרבה של קולטינן שבליטא. בשנות ה-20 עלה לארץ ישראל והתמנה לרבה הראשון של נס ציונה. לאחר כמה שנים נסע עם משפחתו לארצות הברית, וכיהן כרב בשיקגו. חיבר את סדרת הספרים "תורת הלויים", ובה דינים השייכים ללויים בזמן הזה. בנו הרב זאב סגל (אנ') היה רב ומנהיג קהילה בניוארק, מאמצע שנות ה-40 עד מותו בתאונת דרכים ב-2008, ונשיא הסתדרות הרבנים דאמריקה בשנים 1968–1970. נכדיו הם העיתונאי שעיה סגל ופרופסור חיים סוקניק. תורת לוִיִם (3 חלקים). לחלק א, חלק ב ו-חלק ג בגישה מקוונת. חזון יוסף - דרשות (2 חלקים). לחלק א בגישה מקוונת ילקוט לוים - אוסף מדרשים על עניינים לוים. לגישה מקוונת יוסף סגל, דף שער בספרייה הלאומית Dovid Zaklikowski, When Leadership Can Be Difficult, TheRebbe.org Dennis Hevesi, Rabbi Zev Segal, Orthodox Leader Who Took Interfaith Approach to Social Issues, Dies at 91, The New York Times, March 9, 2008
משה פרנקנטל-שוחט

הרב משה זלמן פרנקנטל (כונה: ר' משה שוחט; תרי"ט, 1859 - כ"ה באלול תש"ב, 1942) היה ראש השוחטים בירושלים. בגיל ארבעים פרש מעיסוקו כדי להקדיש את כל זמנו ללימוד תורה. היה מעורב בעניינים ציבוריים ורבניים בירושלים. נולד בפולין ובצעירותו עלה לארץ ישראל והתיישב בירושלים. נשא את שרה נחמה, בתו של רבי ישעיה אורנשטיין. היה ממקורביו של מהרי"ל דיסקין וממייסדי השיעור בביתו, יחד עם גיסיו רבי יעקב אורנשטיין ורבי יצחק שלמה בלוי. על פי הוראת מהרי"ל דיסקין התמנה לראש השוחטים בירושלים, ומאז כונה "ר' משה שוחט" וכמעט לא הוכר בשם משפחתו "פרנקנטל". לא הסכים לקבל תשלום עבור שחיטה ועבור לימוד תורה. בסוף המאה ה-19, בהגיעו לגיל ארבעים, פרש ממלאכת השחיטה, ומאז עסק כל ימיו בתורה. התגורר בשכונת בתי ורשה. היה מגבאי ומנהלי הישיבה הגדולה ותלמוד התורה מאה שערים. פרסם קונטרס כיצד להתעסק עם בנק שאחד מחברי הדירקטוריון שלו הוא יהודי בהיבט של הלכות ריבית[דרוש מקור]. בשנת 1913 היה בורר יחד עם רבי לייב דיין בדין תורה לגבי חברת כרמל מזרחי. החברה ביקשה לפסול את הבוררים, אך הרב קוק גיבה אותם. חתם עם רבני ירושלים על כרוזים ציבוריים. בין השאר חתם על הכרוז האחרון של הרב קוק, חודש לפני פטירתו, יחד עם רבנים, בעניין ההצעה באספת רבני ארץ ישראל על הקמת מועצה דתית עצמאית בכל עיר. הרב פרנקנטל לא האמין ברופאים, אך היה קונה תרופות ומשליכן לאשפה כדי שתהיה לרופאים פרנסה.[דרוש מקור][מפני ש...] נפטר בסוף שנת תש"ב ונקבר בבית הקברות בהר הזיתים. על מצבתו נכתב: "גאון צדיק קדוש וטהור". בנו יצחק פרנקנטל היה מזכיר "ועד הכללי כנסת ישראל" וישיבת עץ חיים בירושלים. היה חתנו של הרב מנחם יעקב זלזניק (אביו של הרב שלמה זלמן זלזניק). בנו מרדכי פרנקנטל היה עורך העיתון היהודי "סאנפעלער אידישע צייטונג" בברזיל. תבונה ב, ירושלים תש"ב, עמ' קלו כתובת רבי משה שוחט-פרנקנטל, בית המכירות קדם קברו אגרות הראיה ב, איגרת תפ, איגרת תצו. שרשרת הדורות בתקופות הסוערות ב, ירושלים תשס"א, עמ' 107, 114, 115, 116, 121, 126, 140; שם ו, עמ' 309, 314.
פורמולה 2 עונת 2020

עונת 2020 בפורמולה 2 הייתה העונה הרביעית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועי הקטגוריה הבכירה. בעונה נעשה מעבר לשימוש בצמיגים בקוטר 18 אינץ' במקום קוטר 13 אינץ'. השינוי נועד לאפשר לחברת פירלי, יצרנית הצמיגים לאליפות הפורמולה 1 לאסוף נתונים על הצמיגים לפני מעבר לשימוש בצמיגים בקוטר זה באליפות הבכירה החל מעונת 2021. התפרצות וירוס הקורונה הביאה לדחייה של פתיחת העונה ושינוי בלוח המרוצים המתוכנן. בתחילת חודש יוני הוצג לוח מרוצים חדש הכולל שמונה סבבי מרוצים שצפויים להתקיים במהלך החודשים יולי-ספטמבר. בהמשך נוספו עוד ארבעה סבבי מרוצים, כך שבסיכומו של דבר, התחרו הנהגים ב-24 מרוצים. מיק שומאכר זכה באליפות הנהגים. קבוצתו, Prema, זכתה באליפות הקבוצתית. קבוצת הייטק גרנד פרי הצטרפה לאליפות כקבוצה ה-11. תוכנית המרוצים לעונה כללה 12 סבבים של מרוצים, שאמורים היו להתחיל בחודש מרץ. מגפת הקורונה הובילה לדחיית פתיחת העונה ולביטול מספר מרוצים שתוכננו. ב-2 ביוני הוצג לוח מרוצים חדש, שכלל שמונה מרוצים, בהמשך נוספו ארבעה מרוצים נוספים. קבע את זמן ההקפה המהירה, אך סיים מחוץ לעשרת הראשונים ולא קיבל את נקודות הבונוס הקפהמהירה הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים. הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה. מרוץ הספרינט הוספק לפני שהנהגים הצליחו להשלים 75% מהמרחק ולכן הוענקו לנהגים רק מחצית מהנקודות במרוץ זה אתר האינטרנט הרשמי של פורמולה 2 עונת 2020 (באנגלית) מדיה וקבצים בנושא פורמולה 2 עונת 2020 בוויקישיתוף Formula 2 to run 18-inch tyres in 2020 a year ahead of F1, Autosport, 9 May 2019 Ferrari places F2 drivers, Schumacher back at Prema, Autosport, 28 November 2019 Guanyu Zhou stays with Renault and Virtuosi in F2, Formula Scout, 28 January 2020 ART Grand Prix confirms Christian Lundgaard’s F2 promotion, Formula Scout, 28 January 2020 Honda junior Tsunoda secures F2 graduation with Carlin, Motorsport.com, 10 January 2020 DELÉTRAZ AND PIQUET SIGN WITH CHAROUZ RACING SYSTEM, Formula2.com, 18 December 2019 F2 grid complete for 2020 as Nissany joins Trident, Motorsport.com, 26 February 2020 HITECH GRAND PRIX GIVEN 2020 FIA FORMULA 2 ENTRY, Formula2.com, 20 January 2020 F1 confirms first 8 races of revised 2020 calendar, starting with Austria double header, Formula1.com, 2 June 2020
בית ספר תיכון ע"ש מנחם בגין, אילת

בית ספר תיכון ע"ש מנחם בגין, אילת (קרוי גם: בית ספר תיכון עירוני בגין, אילת, בית הספר ע"ש מנחם בגין, אילת) הוא בית ספר תיכון מקיף (ממלכתי על יסודי), שש שנתי (כיתות ז'-י"ב), (לימוד י"ג בתחום ניהול משפטי) באילת. בית הספר נקרא על שמו של ראש הממשלה השישי של מדינת ישראל מנחם בגין. התיכון הוא אחד משלושת התיכונים באילת, בנוסף לבית ספר תיכון עירוני מקיף גולדווטר ו-בית ספר תיכון עירוני מקיף ע"ש יצחק רבין, אילת. לצידם, קיים גם בית הספר העל-יסודי "אורים" לחינוך מיוחד, ובית הספר ברנקו וייס. בית הספר ממוקם ברחוב מלכת שבא 2. נכון לשנת הלימודים תש"ע (2010/2009) בבית הספר למדו 1,050 תלמידים. צוות המורים כלל 100 מורים. נכון לשנת הלימודים ה'תשע"ו (2016/2015) למדו בבית הספר 1,135 תלמידים. אחוז הזכאות לבגרות עמד על 70.7%. נכון לשנת הלימודים תש"ף (2020/2019) לומדים בבית הספר 1,113 תלמידים (ממוצע תלמידים בכיתה: 26) בנוסף, מאפשר בית הספר לימודי המשך במסגרת כיתה י"ג במסלול ניהול משפטי. בין השנים 2004–2009 היה "בית ספר תיכון ע"ש מנחם בגין, אילת" מוגדר כ-"מצטיין פריפריה". תיכון בגין מנהל מספר מגמות ייחודיות לבית הספר, ביניהן מגמת מחול ומגמת מוזיקה. כמו כן, ניתן לראות מספר תלמידים אשר לובשים מדי צבא בשטח בית הספר, זאת במסגרת המסלול הצבאי "פלדה כחולה", אשר פועל בתיכון בגין. המסלול מכשיר תלמידים מכיתה ט', הנקראים "שוחרים", למקצועות חיל האוויר. חטיבת ביניים - 18 כיתות חטיבה עליונה - 21 כיתות חינוך מיוחד - 5 כיתות מנהל וכלכלה מערכות אלקטרוניות אלקטרוניקה ומחשבים מחול מדעי החברה תקשורת בנתיב העיוני ביולוגיה מערכות פקוד ובקרה מחשבת ישראל לבי"ס דיפלומטיה אזרחות משרד הרישוי באילת שעות קבלת קהל למשרד הרישוי, אילת אתר האינטרנט הרשמי של בית ספר תיכון ע"ש מנחם בגין, אילת הושלם סבב מינוי מנהלי בתי הספר באילת - אלדד חיימוביץ', מחנך מוערך של כתת-אומץ בבגין, מורה להיסטוריה ואזרחות, בנה של המנהלת המיתולוגית של בית הספר 'הרי אילת'- נורית חיימוביץ', הוא מחליפה של מנהלת תיכון בגין טליה ז'אן יום יום באילת, מירב לוי דיאמנט, 14 ביוני 2019 בית ספר תיכון עירוני "בגין", אילת אתר בית הספר אודות בית הספר עיריית אילת מקיף ע"ש מנחם בגין / חטיבת ביניים מפת בית הספר תיכון בגין מקיף ע"ש מנחם בגין, אילת חינוך מדד הנדלן יד שנייה מצטייני פריפריה 2004–2009 / ראו אילת, תיכון ע"ש מנחם בגין הרשמה ללימודי תואר ראשון אוניברסיטת תל אביב בית ספר בגין אילת אילת - אתר התיירות הרשמי של אילת אגף החינוך עיריית אילת / בתי ספר העל יסודיים באילת בית ספר תיכון ע"ש מנחם בגין בית ספר ע"ש מנחם בגין, אילת אתר מדלן
חמסינים במשלט

"חמסינים במשלט" הוא שיר של המשוררת והפזמונאית נעמי שמר, שגם הלחינה אותו, וביצעה ב-1958 הלהקה הצבאית להקת פיקוד המרכז, בעיבוד של אריה לבנון, עם סולו של אילי גורליצקי, בתוכנית ז' שלהם "האדם הנכון במקום הנכון". השיר זכה להצלחה רבה, מייד לאחר שיצא. השיר, בגרסת כיסוי בוצע שוב על ידי להקת פיקוד המרכז, גם בתוכנית "רשות הדיבור לאריה" שיצאה ב-1961. השיר בוצע גם על ידי שמעון ישראלי (1956) ולהקת הכל עובר חביבי. השיר חודש על ידי להקת אף אוזן גרון, בעיבוד רוק של גיל דור, ב-1975 בתוך אלבום הבכורה של השלישייה, "שמש אחת". השיר מתאר את מחשבותיו של חייל בודד במשלט, המהרהר ביום חמסין על המעשים שיוכל לבצע, אם יצא מהמשלט לתל אביב. ”אולי נתפוס חמור או ג'יפ שיעברו בדרך קפיצה קלה לתל אביב וכבר בחזרה, נשרוק בקול נורא חביב לנערה עם פרח והיא תמתין ב"מוגרבי" בשש ועשרה,” הפזמון החוזר: ”חמסינים במשלט, הזמן זוחל לאט, כל יום כמו שבת נמתח. חיל עגום קלסתר, ולו זקן דוקר, עם ערב יהרהר לו כך.” השיר מתאר מקומות בילוי רבים בתל אביב: קולנוע מוגרבי, צפון תל אביב, שפת הים מלונות "דן" ו"אכדיה", קפה רוול, תיאטרון הבימה ומועדון ריקודים שנקרא "הבאר". כמו כן, מזכיר דמויות ואישים בתל אביב: נערה עם פרח, שוטר גיבור, גברת במחשוף, תיירת בת מאה ואת חנה'לה מרון. בתי השיר, עם הירהורי החייל, מולחנים בקצב מהיר ושמח, ואילו הפזמון, המתאר אותו בודד במשלט בחמסין, מולחנים בקצב נוגה. השורות הראשונות של השיר מצוטטות בשיר הבלדה על ברוך ג'מילי שזכה בפסטיבל הזמר והפזמון 1974, בשעה שבביצוע המקורי של "חמסינים במשלט" יש ציטוט קצר מהמנון הפלמ"ח ("אנו אנו הפלמח"). סרטון השיר "חמסינים במשלט" באתר יוטיוב מילות השיר "חמסינים במשלט" באתר שירונט לדף השיר באתר הספרייה הלאומית לתווי השיר באתר הספרייה הלאומית חמסינים במשלט, סרטון באתר יוטיוב
פאול קלה

פּאוּל קְלֶה (בגרמנית: Paul Klee‏; 18 בדצמבר 1879 – 29 ביוני 1940) היה צייר שווייצרי. קלה השתמש בסגנונות רבים בעבודותיו, בדרך כלל בסוריאליזם והיה מאחרוני הציירים בז'אנר הקוביזם. מקובל לומר שבאמנותו המופשטת של קלה, כמו גם ביצירותיהם של הציירים קנדינסקי ופיקאסו, הוא פיתח לעצמו שפה ואוצר מילים משל עצמו, שפה של צורות, סמלים וצבעים, שאפשרו לבטא את חזונו הפנימי. קלה נולד בעיר מינכן-בוכזי שבשוויץ. החל את דרכו האמנותית בלימודים באקדמיה לאמנות במינכן, שם נחשף להשפעות מהתנועה האימפרסיוניסטית והפוביסטית ובהמשך הצטרף לתנועת "הפרש הכחול" ושימש כמרצה בבית הספר לאמנות ולעיצוב באוהאוס בגרמניה, שם השפיע רבות על תלמידיו ועמיתיו. קלה סבל ממחלת עור קשה בשנותיו האחרונות, אך המשיך ליצור עד יום מותו. קוביזם פאול קלה - 1940-1879, מאת: סוזנה פרטש, הוצאת ספרי טאשן ‏ גלריה ברשת של פאול קלה אתר מרכז פאול קלה בברן חגי אולריך, יחסים פנימיים, מגזין תוהו, 22 בדצמבר 2016 פאול קלה, באתר אנציקלופדיה בריטניקה (באנגלית) פאול קלה, באתר "Find a Grave" (באנגלית) פאול קלי (1879-1940), דף שער בספרייה הלאומית כתבי פאול קלה בפרויקט גוטנברג (באנגלית) פאול קלה, באתר MusicBrainz (באנגלית) פאול קלה, באתר Discogs (באנגלית) ערך זה הוא קצרמר בנושא אמנות ובנושא אישים. אתם מוזמנים לתרום לוויקיפדיה ולהרחיב אותו.
טובים השניים

טובים השניים הוא חלקו הראשון של הביטוי טובים השניים מן האחד. האם התכוונתם ל... טובים השניים (תוכנית רדיו, 1963) – שודרה ב"קול ישראל" בהנחיית מרדכי פרימן, בעריכת פרימן ודרורה בן אב"י טובים השניים (תוכנית רדיו, 2011) – משודרת ב"רדיו קול חי" בהנחיית אלעד כהן ויהודה שוקרון טובים השניים (תוכנית טלוויזיה) – שודרה בערוץ 24 בהנחיית עודד מנשה ועדן הראל ראו ערך מילוני בנושא טובים השניים מן האחד, בוויקימילון
ברוך פרשקר

ברוך פרשקר (באנגלית: Baruch Praszkier;‏ 1 בינואר 1906 - 18 באפריל 1989) היה מראשי היודנראט בגטו לודז', ניהל את המחלקה לתפקידים מיוחדים. ברוך פרשקר, ממנהיגי הציונים בלודז', מונה עם הקמת הגטו למנהל מחלקה לתפקידים מיוחדים. מחלקה זו עסקה באחסון, וסידור הבגדים המגיעים אל הגטו, הפעילה סדנה לחייטות ומכבסה והייתה אחראית גם על הבינוי והכשרת המגורים בגטו. גם בית הקברות נתון היה לסמכותו של פרשקר. פרשקר כיהן במקביל כאחד מראשי הוועד הפועל של הארגונים הציוניים בגטו. תפקידים נוספים שמילא פרשקר היו חבר בהנהלת המטבחים הציבורים בגטו, שסיפקו אוכל למרבית תושביו, וכאחראי על רובע מרישין, בו למדו ילדי הגטו והוקמו מרכזים להכשרה חקלאית. פרשקר הפך למנהל יעיל, שהצליח להביא את המחלקות שניהל לתפוקה גבוהה. זאת, בשעה שבה הנחיל יו"ר היודנראט, מרדכי רומקובסקי, את התפיסה כי עבודה יצרנית פורייה תעלה את ערכו של הגטו בעיני השלטונות הנאצים ותבטיח את הישרדותו. לפי עדויות שונות, פרשקר סייע רבות ליהודי הגטו ואף סיכן את עצמו כדי לתמוך באחרים. כך, למשל, דאג להבריח כיכרות לחם לרבנים שלא היו מקורבים ליודנראט. מחלקת הבינוי שניהל פרשקר הייתה אחראית על הכשרת מחנה הצוענים בגטו לודז', שתושביו גורשו, והפיכתו לבית חרושת לנעלי קש. עובדיו של פרשקר היו מבין הראשונים שהבינו מה קרה ליהודים שגורשו מהגטו למשלוחים, לעבודה במזרח לכאורה. עובדי המכבסה והמתפרה מצאו בגדים משומשים שנשלחו לגטו, עם תמונות ותעודות שהעידו כי בעליהם היו מבין המגורשים. חלק מהבגדים נוקבו בכדורים או הוכתמו בדם, והעידו על גורלם המר של לובשיהם. בשנתיים האחרונות לקיומו של הגטו היה פרשקר חבר בוועדות שהכינו רשימות של אנשים לגירוש מהגטו, לפי דרישת הגרמנים. באותה תקופה ניסה לסייע לתנועות הנוער הציוניות בגטו, ולהוציא מהרשימות מגורשים שהיו חברים בהן. באוגוסט 1944 גורשו מרבית יהודי הגטו לאושוויץ. פרשקר נותר בגטו עם בנו, יחד עם קבוצה של יותר מ-600 אנשים שרובה עבדו במפעל למבנים טרומיים בגטו. התוכנית הייתה לשלוח אותם לגרמניה, ולהקים שם מפעל למבנים טרומיים על בסיס הציוד והעובדים מהגטו. באוקטובר 1944 פרשקר אמנם נשלח לגרמניה, אך הקמת המפעל לא הושלמה. הוא שוחרר, יחד עם האחרים, באפריל 1945 בידי הצבא האדום, ושרד את השואה יחד עם בנו. פרשקר נישא בגטו, בשנת 1941, ובאוגוסט 1942 נולד בנו, יוסף נפתלי. בחגיגות הברית שלו, "את האורחים קידמו בכיבוד צנוע שהיה מורכב מוודקה, תה אמיתי, עוגות וסוכריות", לפי הכרוניקה של גטו לודז'. אחרי המלחמה, פרשקר עלה לישראל ב-1949 ונפטר בשנת 1989 בגיל 83 הוא קבור בבית העלמין בקרית שאול. בנו הפך לפרופסור להנדסה אזרחית בטכניון, שכיהן כמדען הראשי של משרד התחבורה. מדיה וקבצים בנושא ברוך פרשקר בוויקישיתוף מיכל אונגר, לודז': אחרון הגיטאות בפולין, ירושלים: יד ושם, 2005 הרב אברהם קריגר, בעיצומו של תשעה באב צריך לזכור: גם בתקופת השואה הייתה שנאת חינם, באתר מעריב, ‏09/08/2019 אריה בן-מנחם ויוסף רב, כרוניקה של גטו לודז', ירושלים: יד ושם, 1989
ועדת הילדים באוטרכט

ועדת הילדים באוטרכט הוקמה ב-יולי 1942 על ידי יאן מיולנבלט ורות מת'ויסן יחד עם סטודנטים מאמסטרדם, כדי להסתיר ילדים בתקופת השואה . ועדת הילדים סיפקה כתובות מסתור, מסמכים מזויפים, אספקת מזון ודאגה לרישום מקיף שיאפשר איחוד ילדים מאוחר יותר עם הוריהם. יאן מיולנבלט קיבץ קבוצת חברים ללימודים שהתחילו לחפש 'כתובות' להסתרת יהודים. הילדים הוסתרו, תחילה באוטרכט ובסביבתה. כעבור כמה חודשים הוקמו סניפים בארנהם ובהאג. ילדים רבים הוסתרו ביישובים קטנים יותר. במרוצת הזמן נעצרו חברים שונים מארגון זה ונכלאו במחנה ריכוז. כמה מפעיליהם נאלצו בעצמם לרדת למחתרת. בתחילת יולי 1942 החלו חברי הקבוצה להסתיר ילדים יהודים מפני הנאצים בתקופת השואה, עד סוף חודש אוגוסט הוחבאו כבר 70 ילדים יהודיים. עד 1943 הצליחו למנוע את גירושם של כ-100 ילדים. לפי הערכה, הוסתרו 300 ילדים יהודים בידי אנשי הקבוצה, הודות להקרבה האישית של הסטודנטים. לאחר המלחמה חיפשו את הורים של הילדים המוסתרים. לולטר סוסקינד ושותפיו היו כמה שיטות להברחת הילדים. שיטה ראשונה הייתה להסתיר ילדים קטנים בתיקי גב או בפחי חלב. השיטה השנייה היא שהצוות היהודי הצליח לשכנע את הגרמנים שהילדים זקוקים לאוורור, הם הוציאו אותם לטיול מסביב למעון. הילדים היו נספרים ביציאה מהבית, אך הצוות היהודי היה מוסיף ילד אחד שלא נספר (או יותר) ומוסר אותו דרך החלון כאשר הקבוצה הייתה חולפת על פניו. אותם ילדים היו מוברחים במהלך הטיול ומועברים לידי אנשי המחתרת. Verzetsgroepenu, VERZETS RESISTANCE MUSEUM ד"ר בלומה אוורס-עמדין ד"ר ברט ין פלים, להיות מוסתרים, עבר שנחתם? אתר קק"ל לצעירים